Den 28 oktober 2013 havde vi en storm i Danmark, hvilket desværre gik hårdt udover min hestestald 

Skaden bliver anmeldt og jeg får samme dag godkendelse til at min lokale tømre må sikre skaderne. Wauw tænkte jeg, sikke en sevice, men det var da så kun den dag, lige siden har det været et mareridt, og ja det hele er ikke lavet endnu

Min tømre giver samtidig tilbud på repetition af skaderne, ifølge aftale med Tryg. Herefter går der en uge, to, tre osv. og hverken tømren eller jeg hører noget, og da vi nærmer os 5 december lover man en ny storm, og jeg står stadig uden tag på 1/3 af hestestalden og uden porte. 

I denne periode står hestene i stalden, to af dem med delvis skywiew, og hø for flere tusind kr bliver ødelagt

Panikken breder sig, og ca halvanden uge op til Bodils ankomst kimer jeg Tryg ned, for til sidst at få af vide sagen var fejlagtig kommet i en forkert afdeling, og der lå den bare og lå 😳

Men nu var Tryg kommet frem til min tømre er for dyr, og deres kunne gøre det billigere, så han vil komme og give et tilbud 

Han kommer og giver tilbudet, men kan jo ikke lave det her og nu. I dagene op til Bodil opgradere DMI situationen og panikken er stor. Igen kimer jeg Tryg ned, som lover deres tømmer kommer senest dagen inden og laver en nødløsning 

De dukker ikke op, igen panik og kimen i telefonen, og lovning på det bliver lavet. Tømmerne kommer, men nægter at lave det, da det jo BLÆSER lidt allerede, og de påstår de aldrig har lovet Tryg at lave det

I stor hast bliver to heste læsset og kørt på den lokale rideskole, portene lavet nædtørftigt, barrieret med bigballer, og jeg håber på det bedste og frygter det værste 

Det næste døgn var langt, og specielt en af de unge heste, der i den første storm oplevede tagplader falde ned i den boks, stresser ekstremt

Vi klare os igennem, men næste formiddag er de store plader på de fire meter høje porte ved at falde af, og til fare for at flyve ud på vejen. Enhver kan regne ud det er farligt

Ringer til Tryg igen, og får en uforskammet ung mand i røret, der mener jeg bare selv skal gå ud og hæfte den fast på en måde. Da jeg siger det er for farligt, er svaret, at så er det også for farligt for deres nødberedskab. HALLO de skulle jo gerne være mere end en, og have grejet til det. Efter lang tids diskusion lover han de kommer forbi. Ca 48 timer efter ringer de "du har en port der er ved at flyve af" 😳

Efterfølgende kommer tømmerne igen og laver porten som nødløsning og laver taget i løbet af december. Jeg går besked på porten vil blive lavet i starten af januar, når de har fået delene hjem

I løbet af januar kommer delene, og der ligger de så de næste mange måneder, indtil jeg en morgen kommer i stalden og de uden nogen form for varsel er i gang

Det påtaler jeg ret kraftigt, også at det har taget så lang tid. Deres svar er at de ikke viste der var en aftale i januar, selvom det er de to samme folk 😣 Men nu er porten da lavet, og i en helt ny flot farve der kan ses halvanden km væk 😡

Jeg nævner så at de stadig mangler nogen småting, samt at de har skiftet lysplader i taget ud med tagplader, og det holder ikke, da der er en lovgivning om lysindfald i hestestalde. Svar det viste vi ikke. HALLO I har selv taget de ødelagte ned, og I kan da se det i det resterende tag. De lover at sige det til deres mester og få lavet disse ting 

I maj måned er der stadig ikke sket mere, og jeg sender er lang klage til Tryg, da jeg har opgivet pr telefon, da der jo intet sker

Så sker der lidt, altså der kommer ikke svar på klagen, nej der kommer en ny police gældende for de næste fem år 😳 De tror vel ikke selv jeg genforhandler en ny femårig aftale, når vi har en skade der ikke er lavet, plus jeg slet ikke har kunne kontakte min assurandør, da hun er syg

Efterfølgende begynder tømren at sende regninger på min selvrisiko, og så må jeg indrømme at nu bliver jeg rasende 

I slut juni kimer jeg tømren ned, morgen, middag og aften, uden svar, men omkring første juli får jeg fat i ham, og han kan da ikke forstå noget, for han har ingen ubesvaret opkald. Jeg tilbyder en kopi af opkaldslisten fra mit teleselskab, men det er lige meget

Han havde så lige fredagen inden fået en kopi af mailen, sjov nok, men kunne godt se den var sendt lang tid inden. Han havde også lige talt med Tryg og puha han forstod jo ingen ting

For det første viste han ikke reservedelene til porten lå ved mig, dem ventede han der hjemme, og ved et tilfælde efter flere måneder fandt han ud af de var ved mig. Det er knagme en dygtig leverandør han har, der selv har gættet min adresse 😉

Farveforskellen det forstod han heller ikke, han havde jo bestilt den efter et billed hans ansat havde taget 😣

Det med lyspladerne det havde han aldrig hørt om. HALLO du var selv ude og besigtige skaderne og bestille dele hertil

Han lover han nok skal få lavet det, også den ventilationsskakt der er blæst ned, og som har stået uafdækket siden oktober 

Jeg siger så at de næste fjorten dage kan han ikke komme, og han siger det ikke er et problem for han skal lige tale med Tryg igen og ham som har min sag er på ferie. Men han lover utrykkeligt at gå lavet det

Siden da har jeg INTET hørt igen, hverken fra Tryg eller tømmerne, og tingene er stadig ikke lavet

Så ja Tryg's tømre er billigere, men knagme også ringere. Det er åbenbart ikke gået op for Tryg pris og kvalitet hænger tit sammen. Det vil altså sige, at ved Tryg selv der hænger det ikke sammen, for det ef både dyrt og ringe service

I nat er så endnu en af de nætter hvor jeg er søvnløs og spekulere på dette

Jeg orker ikke flere lange mails og telefonsamtaler, de er jo nytteløse. Så jeg overvejer meget om den næste mail skal være til Kontant eller lignende, det kan jo være de kan trænge bedre ind ved Tryg end jeg formår